ওয়েব ডেস্ক: বউবাজারে প্লাইউডের কারখানায় ভয়াবহ আগুন। লেডি ডাফরিন হাসপাতালের ঠিক উল্টোদিকে আগুন লাগে। কারখানায় প্রচুর দাহ্য পদার্থ রাখা ছিল। তা থেকেই আগুন ছড়িয়ে পড়ে। ঘটনাস্থলে কাজ করছে দমকলের ২৫টি ইঞ্জিন। আশপাশের কয়েকটি বাড়ি ও দোকানেও আগুন ছড়িয়ে পড়ে। দমকলের বিরুদ্ধে দেরিতে আসার অভিযোগ তুলেছেন স্থানীয় বাসিন্দারা। বউবাজারের আগুন থেকে অল্পের জন্য রক্ষা পেল সদ্যোজাত ৫৬ জন শিশু। যে প্লাইউডের কারখানায় আগুন লাগে তার গা ঘেঁষে লেডি ডাফরিন হাসপাতাল। কারখানার আগুনের ধোঁয়ায় আতঙ্ক ছড়িয়েছিল সেখানেও। তত্‍পরতার সঙ্গে শিশুগুলিকে সরিয়ে নেন চিকিত্‍সা কর্মীরা।